Palm फोन की खास बात ये है कि इसे किसी भी दूसरे एंड्रॉयड या आईओएस डिवाइस से कनेक्ट किया जा सकता है। हालांकि ये फीचर भी अभी सिर्फ अमेरिका में ही काम करेगा। दरअसल, अमेरिकी टेलीकॉम कंपनी Verizon अपने ग्राहकों को ‘नंबर शेयरिंग’ की सर्विस दे रही है, जिसके तहत किसी एंड्रॉयड या आईफोन को भी Palm फोन से कनेक्ट कर सकते हैं। इसके बाद उस नंबर पर आने वाले कॉल्स और मैसेजेस दोनों ही इस फोन पर आने लगेंगे। वैसे इस फोन का सबसे ज्यादा फायदा एंड्रॉयड यूजर्स को ही मिलेगा, क्योंकि Palm भी एक एंड्रॉयड फोन है। इसमें आईओएस की वही ऐप्स काम करेंगी, जो एंड्रॉयड प्लेटफॉर्म पर उपलब्‍ध होंगी।